มีตัวอะไรไม่รู้พยายามจะมุดเข้ามาที่หลังเท้าของเราตอนเรายืนอยู่ เราไม่รู้ว่าเป็นตัวอะไรพอรู้ตัวว่ามีอะไรกำลังมุดเข้ามาที่หลังเท้าเราก็สะบัดทิ้งทันที เราไม่สังเกตว่าเป็นตัวอะไร พอเราก้มดูมันก็หายไปแล้ว เราดูตรงหลังเท้าก็ไม่มีแผลหรือไม่ได้รู้สึกเจ็บอะไรตอนที่โดน แต่รู้สึกปวดนิดๆตรงฝ่าเท้า เราจะสังเกตอาการเบื้องต้นยังไงคะ
สวัสดีค่ะ hyafar,หากบริเวณที่น่าจะสัมผัสโดนแมลงหรือสัตว์ ไม่มีรอยถลอก ไม่มีรอยเป็นจุดที่เกิดจากการแทงของเขี้ยวแมลงหรือสัตว์ต่างๆ ไม่มีบาดแผลใดๆ ไม่มีตุ่มนูนแดงหรือตุ่มน้ำใสอะไรเกิดขึ้นมา ไม่เจ็บ ไม่แสบ หรือคัน ก็ไม่น่าจะเกิดผลอะไรต่อร่างกายเราค่ะ ไม่จำเป็นต้องทำอะไรการสังเกตอาการได้แก่ การเห็นรอยแทงของเขี้ยวเป็นจุด ผิวหนังมีรอยถลอก มีเลือดออก มีบาดแผล หรือผิวหนังมีตุ่มนูนแดงเกิดขึ้น หรือเป็นตุ่มน้ำใส หรือผิวหนังลอกพองออก จึงจะแสดงว่า มีการระคายเคือง หรือโดนพิษจากสัตว์หรือแมลงค่ะสำหรับอาการปวดเล็กน้อยตรงฝ่าเท้า อาจเกิดจากการที่เราเกร็งเท้า หรือไปกด ไปถูนวดก็ได้ค่ะ หากอาการไม่ได้ปวดรุนแรงขึ้น ไม่ได้ปวดต่อเนื่อง ก็ไม่จำเป็นต้องทำอะไรค่ะ